01993L0061 — SL — 16.02.2020 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

DIREKTIVA KOMISIJE 93/61/EGS

z dne 2. julija 1993

o določitvi načrtov s pogoji, ki jih mora izpolnjevati razmnoževalni in sadilni material zelenjadnic razen semena v skladu z Direktivo Sveta 92/33/EGS







Člen 1

1. Ta direktiva določa načrte iz člena 4 Direktive 92/33/EGS in opredeljuje zahteve glede označevanja iz člena 11 navedene direktive.

2. Načrti se uporabljajo za rastline v rasti in razmnoževalni material zelenjadnic (vključno s podlago) ter iz njih pridobljen sadilni material vseh rodov in vrst iz Priloge II k Direktivi 92/33/EGS ter za podlage drugih rodov in vrst iz člena 4 navedene direktive, ne glede na uporabljeni način razmnoževanja, za prej navedeno se v nadaljnjem besedilu uporablja skupen izraz „material“.

3. Določbe te direktive se uveljavljajo postopoma ob upoštevanju pridelovalnega cikla materiala iz odstavka 2.

Člen 2

Material, kjer je to primerno, izpolnjuje ustrezne pogoje zdravstvenega varstva rastlin, določene z Direktivo Sveta 77/93/EGS ( 1 ) .

▼M1

Člen 3

Razmnoževalni in sadilni material zelenjadnic na mestu pridelave je vsaj na podlagi vizualnih pregledov praktično brez kakršnih koli škodljivih organizmov, navedenih v Prilogi za zadevni razmnoževalni in sadilni material.

Navzočnost nadzorovanih nekarantenskih škodljivih organizmov na razmnoževalnem in sadilnem materialu zelenjadnic, ki se trži, vsaj ob vizualnem pregledu ne presega zadevnih pragov iz Priloge.

Razmnoževalni in sadilni material zelenjadnic je ob vizualnem pregledu praktično brez kakršnih koli škodljivih organizmov, razen škodljivih organizmov, navedenih v Prilogi za zadevni razmnoževalni in sadilni material, ki zmanjšujejo uporabnost in kakovost razmnoževalnega in sadilnega materiala zelenjadnic.

Razmnoževalni in sadilni material zelenjadnic izpolnjuje tudi zahteve glede karantenskih škodljivih organizmov za Unijo, karantenskih škodljivih organizmov za varovano območje in nadzorovanih nekarantenskih škodljivih organizmov iz Uredbe (EU) 2016/2031 ( 2 ) in izvedbenih aktov, sprejetih v skladu z navedeno uredbo, vključno z ukrepi, sprejetimi v skladu s členom 30(1) navedene uredbe.

▼B

Člen 4

Material mora imeti istovetnost in čistost glede na rod ali vrsto, pa tudi zadostno istovetnost in čistost glede na sorto.

Člen 5

1. Material mora biti praktično brez napak, ki bi zmanjševale njegovo kakovost v vlogi razmnoževalnega ali sadilnega materiala.

2. Vitalnost in dimenzije materiala morajo biti zadovoljive glede na njegovo uporabnost kot razmnoževalni in sadilni material zelenjadnic. Prav tako mora biti zagotovljeno primerno razmerje med koreninami, stebli in listi.

Člen 6

1. Dobaviteljev dokument iz člena 11 Direktive 92/33/EGS mora biti iz primernega, prej neuporabljenega materiala in natisnjen v najmanj enem od uradnih jezikov Skupnosti. Vsebovati mora rubrike z naslednjimi podatki:

(i) navedbo „EGS-kakovost“;

(ii) navedbo oznake države članice EGS;

(iii) navedbo odgovornega uradnega organa ali njegovo razlikovalno oznako;

(iv) registrsko ali akreditacijsko številko;

(v) ime dobavitelja;

(vi) individualno serijsko, tedensko številko ali številko partije;

(vii) datum izdaje dobaviteljevega dokumenta;

(viii) referenčno številko partije semena pri sadikah, vzgojenih neposredno iz semena, ki se trži v skladu z Direktivo Sveta 70/458/EGS ( 3 ) . Ta referenčna številka pa se lahko posreduje tudi odgovornemu organu na njegovo zahtevo;

(ix) ime vrste ali, če material spremlja rastlinski potni list v skladu z Direktivo Komisije 92/105/EGS ( 4 ), botanično ime;

(x) ime sorte. V primeru podlage pa ime sorte ali njeno oznako;

(xi) količino;

(xii) kadar gre za uvoz iz tretjih držav v skladu s členom 16(2) Direktive 92/33/EGS, ime države pridelave.

2. Kjer material spremlja rastlinski potni list v skladu z Direktivo 92/105/EGS, lahko potni list na željo dobavitelja predstavlja dobaviteljev dokument iz odstavka 1. Kljub temu morata biti navedeni oznaka „EGS-kakovost“ in oznaka odgovornega uradnega organa po Direktivi 92/33/EGS, skupaj s sklicevanjem na ime sorte. Pri uvozu iz tretjih držav po členu 16(2) Direktive 92/33/EGS mora biti navedeno tudi ime države pridelave. Ti podatki so lahko v istem dokumentu kot rastlinski potni list, vendar morajo biti vidno ločeni.

Člen 7

1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1993. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 8

Ta direktiva je naslovljena na države članice.

▼M1









PRILOGA

(Nadzorovani nekarantenski škodljivi organizmi v zvezi z razmnoževalnim in sadilnim materialom zelenjadnic)







Bakterije Nadzorovani nekarantenski škodljivi organizmi ali simptomi, ki jih povzročajo nadzorovani nekarantenski škodljivi organizmi Razmnoževalni in sadilni material zelenjadnic (rod ali vrsta) Prag za navzočnost nadzorovanih nekarantenskih škodljivih organizmov na razmnoževalnem in sadilnem materialu zelenjadnic Clavibacter michiganensis ssp. michiganensis (Smith) Davis et al. [CORBMI] Solanum lycopersicum L. 0 % Xanthomonas euvesicatoria Jones et al. [XANTEU] Capsicum annuum L., Solanum lycopersicum L. 0 % Xanthomonas gardneri (ex Šutič 1957) Jones et al. [XANTGA] Capsicum annuum L., Solanum lycopersicum L. 0 % Xanthomonas perforans Jones et al. [XANTPF] Capsicum annuum L., Solanum lycopersicum L. 0 % Xanthomonas vesicatoria (ex Doidge) Vauterin et al. [XANTVE] Capsicum annuum L., Solanum lycopersicum L. 0 % Glive in oomicete Nadzorovani nekarantenski škodljivi organizmi ali simptomi, ki jih povzročajo nadzorovani nekarantenski škodljivi organizmi Razmnoževalni in sadilni material zelenjadnic (rod ali vrsta) Prag za navzočnost nadzorovanih nekarantenskih škodljivih organizmov na razmnoževalnem in sadilnem materialu zelenjadnic Fusarium Link (anamorfni rod) [1FUSAG], razen Fusarium oxysporum f. sp. albedinis (Kill. & Maire) W.L. Gordon [FUSAAL] in Fusarium circinatum Nirenberg & O'Donnell [GIBBCI] Asparagus officinalis L. 0 % Helicobasidium brebissonii (Desm.) Donk [HLCBBR] Asparagus officinalis L. 0 % Stromatinia cepivora Berk. [SCLOCE] Allium cepa L., Allium fistulosum L., Allium porrum L., Allium sativum L. 0 % Verticillium dahliae Kleb. [VERTDA] Cynara cardunculus L. 0 % Ogorčice Nadzorovani nekarantenski škodljivi organizmi ali simptomi, ki jih povzročajo nadzorovani nekarantenski škodljivi organizmi Razmnoževalni in sadilni material zelenjadnic (rod ali vrsta) Prag za navzočnost nadzorovanih nekarantenskih škodljivih organizmov na razmnoževalnem in sadilnem materialu zelenjadnic Ditylenchus dipsaci (Kuehn) Filipjev [DITYDI] Allium cepa L., Allium sativum L. 0 % Virusi, viroidi, bolezni, podobne virusnim, in fitoplazme Nadzorovani nekarantenski škodljivi organizmi ali simptomi, ki jih povzročajo nadzorovani nekarantenski škodljivi organizmi Razmnoževalni in sadilni material zelenjadnic (rod ali vrsta) Prag za navzočnost nadzorovanih nekarantenskih škodljivih organizmov na razmnoževalnem in sadilnem materialu zelenjadnic Leek yellow stripe virus [LYSV00] Allium sativum L. 1 % Onion yellow dwarf virus [OYDV00] Allium cepa L., Allium sativum L. 1 % Potato spindle tuber viroid [PSTVD0] Capsicum annuum L., Solanum lycopersicum L. 0 % Tomato spotted wilt tospovirus [TSWV00] Capsicum annuum L., Lactuca sativa L., Solanum lycopersicum L., Solanum melongena L. 0 % Tomato yellow leaf curl virus [TYLCV0] Solanum lycopersicum L. 0 %